Anastasia og hendes mand er nogle meget opmærksomme værter. De er lette at komme i kontakt med, F.eks. da internettet ikke virkede. Det lykkedes at få det til at fungere 2 dage før vores afrejse og det var dejligt, for det var savnet! På ankomstdagen mødtes vi ved et supermarked, hvorefter Anastasia guidede vej til huset. Der blev vi budt velkommen med vin, en lokal ret, olie, brød og grøntsager. Det var en dejlig overraskelse!! I løbet af vores 10 dages ophold, kom Anastasia løbende med små retter og frugt. Huset er en perfekt størrelse for en lille familie. Der er mange trapper, så huset er ikke egnet for gangbesværede. Poolen er skøn, dejlig massage, en god størrelse, 100-160 cm dyb, men mangler en trappe, som vil gøre det letter at komme op. Der er gode terrasser, hvor morgen-'og aftensolen kan nydes. Udendørs badeværelset er guld værd!
Der er en afspærret privat parkering 20 m nede ad vejen.
Byen er hyggelig med smalle snørklede veje og stier. Man får virkelig et indblik i lokale skikke og levevis. Restauranten på byen torv servere gode græske retter. Værten Jannis er meget venlig og vil meget gerne tale med sine gæster, der er dog meget travlthed, til tider hektisk, hvilket kan influere på kvaliteten. Men absolut nogle besøg værd. Vi valgte at spise tidlig aftensmad, hvor der var mere ro og tid til gæsterne!
Trænger man til at spise f.eks. fisk, er Zefyros ved Rethymnon havn et godt bud, kun 15 min kørsel fra huset. Der er billig betalingsparkering ved havnen.